**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | Foreningen Sicilien v. dokumentaristerne Steffen Stubager og Simon Johansen |
| Adresse | Nansensgade 92, 1. th., 1366 København K |
| Telefon | 60240648 | E-mail | stubager@gmail.com |
| Hjemmeside | - | - | - |

|  |  |  |  |  |
| --- | --- | --- | --- | --- |
| Andre Samarbejdspartnere | Gyldendal Uddannelse | Klareboderne 5, 1001 København K | Redaktionschef Kim Møller Hansen |  3061 6372 / gukmh@gyldendal.dk |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
	1. *Hvad er formålet med aktiviteten?*
	2. *Hvorfor er det vigtigt? Og hvorfor skal den realiseres nu?*
	3. *Hvad består aktiviteten af?*
	4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
	5. *Hvordan hænger aktiviteten sammen med foreningens øvrige arbejde og brug af pro-midler?*
	6. *Hvordan inddrager I erfaringer fra eventuelle tidligere oplysningsaktiviteter?*
	7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| En webdokumentar i tekst, billeder, grafik og lyd tager folkeskolens ældste elever med til grænselandet mellem EU og Balkan, hvor tusindvis af mennesker fra kriseramte udviklingslande som Syrien, Pakistan og Afghanistan er strandet på deres flugt mod unionen. EU har mangedoblet budgetterne til grænse- og kystbevogtning. På land stoppes flygtningene af et i alt over 1000 kilometer langt hegn, som EU-lande siden Berlinmurens fald har opført for at holde dem ude af unionen. Flygtningene kan hverken rejse tilbage eller videre ind i unionen. Den Danske Helsinki-Komité for Menneskerettigheder samarbejder med to dokumentarister fra produktionsselskabet Sicilien, som begge har bred erfaring med oplysning fra og om udviklingslande til en ung målgruppe (CV’er eftersendes gerne på CISUs anmodning). Dokumentaristerne rejser ind i grænselandet, nærmere bestemt til området omkring Bihać i Bosnien, for at møde nogle af verdens mest udsatte skæbner fra udviklingslande. Til et undervisningsforløb, som tilrettelægges af Gyldendal Uddannelse, fortæller dokumentaristerne én families historie. Fortællingens hovedperson er en teenagedreng eller –pige i samme alder som målgruppen. Der foreligger et tilsagn i form af en forhåndsaftale med Gyldendal Uddannelse (af 9.2.2021) om publicering af web-dokumentaren (se afs. 6 nedenfor for yderligere detaljer). Denne aftale kan på CISUs anmodning eftersendes. Formålet er at engagere læserens empati og skabe dybere forståelse for livet på flugt. Flygtningelejre er brændt ned. Tusindvis af mennesker bor i skove, jordhuller og forladte bygninger under barske forhold. De kæmper for at overleve, mens de venter på næste chance for at bryde grænsen til EU.Dokumentaristerne skildrer miljøet og indsamler vidnesbyrd for at introducere og forklare et komplekst emne på en letforståelig måde. Historien er vigtig, fordi flygtningekrisen dominerer og fortsat vil dominere som en af de største globale udfordringer. Migranter i titusindvis har mistet livet i grænselandet på deres vej ind i unionen. Kritikere mener, at EU ved at bygge værn og sætte militær ind for at holde migranter ude bryder menneskerettighederne og unionens eget løfte om at tilbyde migranter asyl. EU’s oprustning mod flygtningestrømmene støttes af Danmark og andre medlemslande.Samtidig med den nære og engagerende fortælling om skrøbelige børneskæbner præsenterer dokumentaren et bredere perspektiv på flygtningenes udfordringer gennem interview med væsentlige personer fra organisationer som Dansk Flygtningehjælp, Læger Uden Grænser, FN's flygtningeagentur og danske ministre på området samt EU-institutioner som Frontex og Europa-Parlamentet mv.Desuden har komiteen og dokumentaristerne kontaktet den bosniske ambassadør i København, Emir Poljo, som støtter projektet, herunder igennem et tilbud om at facilitere kontakt til centrale og lokale myndigheder.Helsinki-Komiteens vigtigste arbejdsområde er Østeuropa og har med støtte fra CISU gennemført flere demokratiudviklingsprojekter med bl.a. unge som målgruppe. Dette oplysningsprojekt ligger i forlængelse af komiteens satsning mod unge, idet den sigter til at involvere en bredere del af danske børn og unge i menneskerettighedsspørgsmål, herunder deres betydning for en både materiel og politisk bæredygtig udvikling med fokus på befolkningsinddragelse og social retfærdighed. Det nye i dette projekt i forhold til hidtidige er den pædagogiske vinkel, idet journalistikken er tænkt ind i en skolemæssig sammenhæng. |

1. **SUCCESKRITERIER. Beskriv konkret hvad I vil opnå med aktiviteten**
	1. *Beskriv de kriterier der skal være opfyldt, for at I har nået jeres mål med aktiviteten.*
	2. *Hvordan vil I måle om succeskriterierne er opfyldt?*

|  |
| --- |
| I samarbejde med produktionsselskabet Sicilien og Gyldendal Uddannelse udarbejdes en webdokumentar og et undervisningsforløb til en for Helsinki-Komiteen ny målgruppe.Kriteriet for aktivitetens succes er at få unge danskere landet over til at forstå flygtningekrisen, motivere og danne den enkelte elev til at blive aktiv medborger i det globale samfund samt reflektere over paradokser som: Lader vi skrøbelige og udsatte mennesker i stikken for at beskytte vor kultur, eller er der fornuft i at forskanse vor union? Hvor er balancen mellem menneskelig omsorg og kynisk fornuft?Gyldendal Uddannelse understøtter målsætningen og distribuerer undervisningsforløbet til forventeligt 50.000 elever i landets 8.- og 9.-klasser.  Ydermere søger Den Danske Helsinki-Komité CISU’s oplysningspulje til produktion og udgivelse af undervisningsforløbet med henblik på senere også at søge engagementspuljen til foredrag, udstilling, aktivitet og videre udbredelse og oplysning. I samarbejde og samråd med komiteen og Gyldendal Uddannelse producerer dokumentaristerne dokumentaren, så den flugter med Børne- og Undervisningsministeriets undervisningsmål og læreplaner. I produktionens afsluttende fase udvælges fem skoler, som har anvendt undervisningsmaterialet. Som en del af evalueringen spørges ind til anvendeligheden af undervisningsmaterialet, til hvorvidt læringsmaterialet inspirerede til refleksion og dybere forståelse af emnerne samt hvilke klassediskussioner og eventuelt opfølgende aktiviteter materialet gav anledning til. |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
	2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| Med projektet ønsker Den Danske Helsinki-Komité for Menneskerettigheder, at blive klogere på, hvordan den når en for foreningen ny og yngre målgruppe. I dag når foreningen primært ud til den bredere almenhed over 18 år. Med dette projekt vil komiteen især engagere skoleelever ud fra ønsket om at opbygge en bevidsthed om menneskeretsrelaterede samfundsspørgsmål allerede i folkeskolen og for at styrke lærernes inddragelse af disse emner. Aktiviteten følges af komiteens projektkoordinator Asbjørn Storgaard, som sammen med formand Karsten Fledelius sørger for løbende vidensdeling med komiteens bestyrelsesmedlemmer og sekretariat. Information fra projektet til komiteens øvrige medlemmer vil primært ske via kvartalsbladet MenneskeRet&Vrang og via nyhedsbreve. |

1. **MÅLGRUPPE. Beskriv hvem aktiviteten primært henvender sig til**
	1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
	2. *Hvordan appellerer særligt I til den målgruppe?*
	3. *Hvad skal målgruppen have lært af aktiviteten?*

|  |
| --- |
| Den Danske Helsinki-Komité for Menneskerettigheder samarbejder med produktionsselskabet Sicilien, hvis medlemmer har bred erfaring med at formidle emnet til målgruppen. Gyldendal Uddannelse udgiver projektet digitalt som et undervisningsforløb til samtlige danske folkeskolers 8.-9.-klasser. Materialet registreres ved udgivelse på Børne- og Undervisningsministeriets Materialeplatformen. Alle skoler har fri adgang til projektet. Gyldendal Uddannelse sammensætter en marketing- og kommunikationsindsats, der sikrer optimal eksponering af materialet. Målgruppen skal ved at bruge undervisningsforløbet opnå en dybere forståelse for den globale flygtningekrise. |

1. **TEMAER. Beskriv hvordan I arbejder med de fire punkter nedenfor** (hvis I gør det)
	1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| Dokumentaren styrker elevernes læring om flere af FN’s Verdensmål. Verdensmål 1: Afskaf fattigdom. De mennesker, projektet omhandler, flygter bl.a. fra ekstrem fattigdom. Verdensmål 4: Kvalitetsuddannelse. Dokumentaren beskæftiger sig indgående med flere af verdensmålene uden at omtale dem direkte, hvilket er i tråd med den frihed, som lærerne har i folkeskolen til at tilrettelægge undervisningen inden for rammerne af folkeskoleloven. Ifølge FN’s Verdensmål 4.7 skal alle elever inden 2030 have tilegnet sig den viden og de færdigheder, som er nødvendige for at fremme en bæredygtig udvikling bl.a. inden for menneskerettigheder, fremme af en fredelig og ikke-voldelig kultur, globalt borgerskab og anerkendelse af kulturel mangfoldighed.  Verdensmål 10: Mindre ulighed. Projektet beskæftiger sig med en udsat befolkningsgruppe, hvis skæbne afgøres på baggrund af andre stater og institutioners sociale, økonomiske og politiske beslutninger. Verdensmål 16: Fred, retfærdighed og stærke institutioner.Projektet omhandler bl.a. mennesker, som med vold og mishandling afskærmes muligheden for at komme ind i EU og benytte deres ret til at søge asyl. Med henblik på at få målgruppen til at arbejde med løsningsorienterede og konstruktive vinkler udvikler Gyldendal Uddannelse et undervisningsforløb, som oplyser, engagerer og udfordrer eleverne til at opnå ny forståelse og perspektiv inden for projektets temaer. |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *I hvilket omfang vil det være nødvendigt at aflønne?*
	4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| Følgende punkter gennemføres i andet halvår 2021: Idéudvikling, research, produktion, postproduktion, udvikling af tilhørende undervisningsmateriale og kvalitetssikring. Lancering af projektet sker i første halvår 2022. Slutafrapportering afleveres i første halvår 2022. Midler fra CISU’s oplysningspulje går til rejseomkostninger. Aktiviteten gennemføres i samarbejde med produktionsselskabet Sicilien og Gyldendal Uddannelse.Foreningen Sicilien bidrager med frivillige timer for en værdi af 12.000 kroner. Gyldendal Uddannelse bidrager med timer for en værdi af 50.000 kroner i forbindelse med udvikling og distribuering af undervisningsmaterialet.  |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| Som med tidligere projekter vil Den Danske Helsinki-Komité for Menneskerettigheder udbrede aktiviteten via kvartalsbladet MenneskeRet&Vrang og hjemmesiden samt via offentlige foredrag, deltagelse i debatter og arrangement af konferencer om aktuelle menneskeretlige emner og deltagelse i samarbejde bl.a. med CISU i det årlige Folkemøde på Bornholm. Endvidere formidles aktiviteten i komiteens velbesøgte Facebook-gruppe og i nyhedsbreve. Målgruppen for denne kommunikation er primært den politisk, socialt og juridisk interesserede almenhed samt beslutningstagere, herunder Folketingets politikere. Slutteligt planlægger komiteen at vække mediernes bevågenhed for og udbredelse af projektet ved at forfatte en pressemeddelelse herom.  |